CELEX: 62014TA0045
Language: et
Date: 2015-09-18 00:00:00
Title: Kohtuasi T-45/14: Üldkohtu 18. septembri 2015. aasta otsus – HTTS ja Bateni versus nõukogu (Ühine välis- ja julgeolekupoliitika — Iraani suhtes võetud piiravad meetmed — Rahaliste vahendite külmutamine — Kriteerium, mis käsitleb oluliste teenuste osutamist IRISL-le või muudele üksustele, mis on tema omanduses, tema kontrolli all või tegutsevad tema nimel — Õigus tõhusale kohtulikule kaitsele — Põhjendamiskohustus — Ilmne hindamisviga — Omandiõigus — Ettevõtlusvabadus — Õigus perekonnaelu austamisele — Proportsionaalsus)

3.11.2015   
            
            
               ET
            
            
               Euroopa Liidu Teataja
            
            
               C 363/36
            
         Üldkohtu 18. septembri 2015. aasta otsus – HTTS ja Bateni versus nõukogu
   (Kohtuasi T-45/14) (1)
   
   ((Ühine välis- ja julgeolekupoliitika - Iraani suhtes võetud piiravad meetmed - Rahaliste vahendite külmutamine - Kriteerium, mis käsitleb oluliste teenuste osutamist IRISL-le või muudele üksustele, mis on tema omanduses, tema kontrolli all või tegutsevad tema nimel - Õigus tõhusale kohtulikule kaitsele - Põhjendamiskohustus - Ilmne hindamisviga - Omandiõigus - Ettevõtlusvabadus - Õigus perekonnaelu austamisele - Proportsionaalsus))
   (2015/C 363/44)
   Kohtumenetluse keel: saksa
   
      Pooled
   
   
      Hagejad: HTTS Hanseatic Trade Trust & Shipping GmbH (Hamburg, Saksamaa) ja Naser Bateni (Hamburg) (esindajad: advokaadid M. Schlingmann ja F. Lautenschlager, hiljem advokaat M. Schlingmann)
   
      Kostja: Euroopa Liidu Nõukogu (esindajad: M. Bishop ja J.-P. Hix)
   
      Ese
   
   Nõue tühistada hagejaid puudutavas osas nõukogu 15. novembri 2013. aasta otsus 2013/661/ÜVJP, millega muudetakse nõukogu otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 306, lk 18), ning nõukogu 15. novembri 2013. aasta rakendusmäärus (EL) nr 1154/2013, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT L 306, lk 3).
   
      Resolutsioon
   
   
               1.
            
            
               Tühistada nõukogu 15. novembri 2013. aasta otsus 2013/661/ÜVJP, millega muudetakse nõukogu otsust 2010/413/ÜVJP, mis käsitleb Iraani vastu suunatud piiravaid meetmeid, selles osas, milles kõnealuse otsusega lisati HTTS Hanseatic Trade Trust & Shipping GmbH ja Naser Bateni nimed nõukogu 26. juuli 2010. aasta otsuse 2010/413/ÜVJP(mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP) II lisas esitatud loendisse.
            
         
               2.
            
            
               Tühistada nõukogu 15. novembri 2013. aasta rakendusmäärus (EL) nr 1154/2013, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid, selles osas, milles kõnealuse rakendusmäärusega lisati HTTS Hanseatic Trade Trust & Shipping GmbH ja N. Bateni nimed nõukogu 23. märtsi 2012. aasta määruse (EL) nr 267/2012 (milles käsitletakse Iraani vastu suunatud piiravaid meetmeid ning millega tunnistatakse kehtetuks määrus (EL) nr 961/2010) ühine seisukoht 2007/140/ÜVJP) IX lisas esitatud loetellu.
            
         
               3.
            
            
               Jätta Euroopa Liidu Nõukogu kohtukulud tema enda kanda ja mõista temalt välja HTTS Hanseatic Trade Trust & Shipping ja N. Bateni kohtukulud.
            
         
      (1)  ELT C 71, 8.3.2014.